ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்திய லோக்பால் அமைப்பின் நீதித் துறை உறுப்பினர் நீதியரசர் அஜய்குமார் திரிபாதி கோவிட்-19 பாதிப்பால் காலமானார்.
இந்திய லோக்பால் அமைப்பின் நீதித் துறை உறுப்பினர் நீதியரசர் அஜய்குமார் திரிபாதி கோவிட்-19 பாதிப்பால் புதுடெல்லி எய்ம்ஸ் மருத்துவமனையில், சனிக்கிழமை 2020 மே 2 ஆம் தேதி இரவு 8.45 மணிக்கு காலமானார் என்ற தகவல் மிகுந்த வருத்தத்துடன் தெரிவிக்கப்படுகிறது. கொரோனா வைரஸ் தொற்றுக்கு ஆளாகி, சுவாசக் கோளாறு ஏற்பட்டதால் 2020 ஏப்ரல் 2 ஆம் தேதி அவர் எய்ம்ஸ் மருத்துவமனையில் சேர்க்கப்பட்டார்.
காலஞ்சென்ற நீதியரசர் அஜய்குமார் திரிபாதி 1957 நவம்பர் 12 ஆம் தேதி பிறந்தார். ஸ்ரீராம் வணிகக் கல்லூரியில் பொருளாதாரத்தில்  பட்டம் பெற்ற அவர், டெல்லி பல்கலைக்கழக வளாகத்தின் சட்டக் கல்லூரியில் சட்டம் பயின்றார். பாட்னா உயர்நீதிமன்றத்தில் வழக்கறிஞராகத் தொழில் தொடங்கிய அவர், 2006 அக்டோபர் 9 ஆம் தேதி பாட்னா உயர்நீதிமன்றத்தின் கூடுதல் நீதிபதியாக நியமனம் பெறும் வரையில் படிப்படியாக உயர்ந்து வந்தார். 2007 நவம்பர் 21 ஆம் தேதி உயர்நீதிமன்றத்தின் நிரந்தர நீதிபதியாக அவர் பதவிப் பிரமாணம் எடுத்துக் கொண்டார். 2018 ஜூலை 7 ஆம் தேதி சத்தீஸ்கர் உயர்நீதிமன்றத்தின் தலைமை நீதிபதியாக அவர் பதவியேற்றார்.
2019 மார்ச் 27 ஆம் தேதி இந்திய லோக்பால் அமைப்பின் நீதித் துறை உறுப்பினராக அவர் பதவிப் பிரமாணம் எடுத்துக் கொண்டார். தன்னுடைய புதுமையான எண்ணங்கள் மற்றும் கருத்துகள் மூலம் இந்திய லோக்பால் அமைப்பை உருவாக்குவதில் அவர் முக்கிய பங்காற்றியுள்ளார்.
(Visitor Counter : 174
விவசாயத்துறை அமைச்சகம்
பருப்பு வகைகளின் உற்பத்தியில் தன்னிறைவு: சிறப்பு காரீப் உத்தியை வடிவமைத்துள்ளது மத்திய அரசு
பருப்பு வகைகளின் உற்பத்தியில் தன்னிறைவை அடையும் நோக்கத்தோடு, காரீப் 2021-ஆம் பருவத்தில் அமல்படுத்துவதற்கான சிறப்பு காரீப் உத்தியை மத்திய வேளாண் மற்றும் விவசாயிகள் நல அமைச்சகம் வடிவமைத்துள்ளது.
துவரம் பருப்பு, பயத்தம் பருப்பு மற்றும் உளுந்தம் பருப்பின் உற்பத்தியை மேம்படுத்துவது மற்றும் விளைநிலங்களை அதிகரிப்பது தொடர்பான விரிவான திட்டம், மாநில அரசுகளுடன் ஆலோசிக்கப்பட்டு தயாரிக்கப்பட்டுள்ளது.
இதன்படி, மத்திய விதை முகமைகள் அல்லது மாநிலங்களிடம் இருக்கும் அதிக விளைச்சலைத் தரக் கூடிய விதை வகைகள், இலவசமாக விநியோகிக்கப்படும்.
வரவிருக்கும் காரீப் 2021 பருவத்தில் பயிரிடுவதற்காக ரூ. 82.01 கோடி மதிப்பில் 20,27,318 விதைகள் அடங்கிய சிறிய கிட்களை  வழங்கத் திட்டமிடப்பட்டுள்ளது.
பருப்பு வகைகளின் உற்பத்தியை ஊக்குவிப்பதற்காக, 4.05 லட்சம் ஹெக்டேர் நிலங்களில் பயிரிடப்படுவதற்கு இந்த சிறிய கிட்களுக்கான மொத்த செலவை மத்திய அரசே ஏற்கும். இது தவிர மாநிலங்களால் மேற்கொள்ளப்படும் ஊடுபயிர் முறை மற்றும் விளைநிலங்களை விரிவுபடுத்துவது போன்ற பணிகள் மத்திய மற்றும் மாநில அரசுகளின் பங்களிப்போடு தொடர்ந்து நடைபெறும்.
ஜூன் 15-ஆம் தேதிக்குள் மாவட்ட அளவில் அனுமதி அளிக்கப்பட்ட பகுதிகளுக்கு மத்திய/ மாநில முகமைகள் வாயிலாக இந்த கிட்கள் வழங்கப்படும். இந்தத் தேவையை பூர்த்தி செய்வதற்காக சுமார் 4 லட்சம் டன் துவரம் பருப்பு, 0.6 லட்சம் டன் பயத்தம் பருப்பு மற்றும் சுமார் 3 லட்சம் டன் உளுந்தம் பருப்பு ஆகியவற்றை இந்தியா தற்போது இறக்குமதி செய்து வருகிறது.
இந்த சிறப்பு திட்டத்தின் வாயிலாக இந்த மூன்று வகை பருப்புகளின் உற்பத்தி அதிகரிக்கப்படுவதுடன், இறக்குமதியின் மீதான சுமை குறைக்கப்பட்டு, பருப்பு வகைகளின் உற்பத்தியில் இந்தியா தற்சார்பு அடைய முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1716492
கலாசாரத்துறை அமைச்சகம்
நாடு முழுவதும் கலை மற்றும் கலாச்சாரத்தை மேம்படுத்த தஞ்சாவூர் உட்பட 7 இடங்களில் மண்டல கலாச்சார மையங்கள் அமைக்கப்படும்
மத்திய கலாச்சாரத்துறை அமைச்சர் திரு கிஷன் ரெட்டி
கலை, கலாச்சாரம் மற்றும் கைவினைத் தொழில்களை மேம்படுத்த ஏதுவாக மத்திய கலாச்சாரத்துறை சார்பில், நாடு முழுவதும் 7 இடங்களில் தலைமை அலுவலகத்துடன் கூடிய மண்டல கலாச்சார மையங்கள் அமைக்கப்படும். இதில் பாட்டியாலா, நாக்பூர், உதய்பூர், பிரயாக்ராஜ், கொல்கத்தா, திமாப்பூர், தஞ்சாவூர் ஆகிய நகரங்களில் இந்த மண்டல கலாச்சார மையங்கள் அமைக்கப்படுகின்றன. மாநில அரசுகளின் உதவியுடன் ஆண்டு முழுவதும் இந்த மண்டல கலாச்சார மையங்கள் வாயிலாக, பல்வேறு கலாச்சார நிகழ்ச்சிகளுக்கு ஏற்பாடு செய்யப்படும். அவ்வாறு நடத்தப்படும் இந்த நிகழ்ச்சிகளுக்கு மண்டல கலாச்சார மையங்களுக்கு மத்திய அரசு சார்பில் நிதியுதவி வழங்கப்படும். மாநிலம் மற்றும் யூனியன் பிரதேசங்களுக்கு ஒதுக்கப்படாமல் நேரடியாக மண்டல கலாச்சார மையங்களுக்கு நிதி வழங்கப்படும்.
நாடு முழுவதும் உள்ள கலை, கலாச்சாரம் மற்றும் கைவினைக் கலைஞர்களின் திறமைகளை உலகறியச் செய்யும் வகையில், மத்திய கலாச்சாரத் துறை சார்பில் மண்டல கலாச்சார மையங்கள் மூலம் ராஷ்ட்ரிய சான்ஸ்கிருதி மஹோத்சவம்  நடத்தப்பட்டு வருகிறது. கடந்த 2015-ம் ஆண்டு நவம்பர் முதல் தற்போது வரை மொத்தம் 12 ஆர் எஸ் எம்-கள் மத்திய கலாச்சாரத் துறை சார்பில் நாடு முழுவதும் நடத்தப்பட்டுள்ளது.
மேலும் ஆண்டுதோறும் கலாச்சாரம் மற்றும் கலை மேம்பாட்டுக்காக, குறைந்தபட்சம் 42 மண்டல அளவிலான திருவிழாக்கள், மண்டல கலாச்சார மையங்கள் சார்பில் நடத்தப்படுகின்றன. குறிப்பாக, அழிவின் விளிம்பில் உள்ள கலைகளை ஆவணங்களாக மாற்றும் முயற்சியும் இந்த மண்டல கலாச்சார மையங்கள் வாயிலாக மேற்கொள்ளப்படும். குறிப்பாக, பல கலைகள் வீடியோ மற்றும் ஆடியோவை உள்ளடக்கி டிஜிட்டல் ஆவணமாக மாற்றப்பட உள்ளன. மேலும் நாட்டுப்புறக் கலைகள் மற்றும் கலாச்சாரத்தை ஊக்குவிக்கும் வகையில், திறமைவாய்ந்த இளம் கலைஞர்களுக்கு விருது, குருசிஷியா பரம்பரா, நாடகத்திற்கு புத்துயிரூட்டல், ஆராய்ச்சி மற்றும் ஆவணப்படுத்துதல், நாட்டுப்புற மற்றும் பழங்குடியினரின் கலைகளை ஊக்குவித்தல், வடகிழக்குப் பிராந்தியத்தின் கலாச்சார பாரம்பரியங்களை முன்னெடுத்துச் செல்லுதல், தேசிய அளவில் கலாச்சார பாரம்பரியங்களை பகிர்ந்து கொள்ளுதல் போன்ற பல்வேறு நடவடிக்கைகளை மத்திய அரசு மேற்கொண்டு வருகிறதென மக்களவையில் 2022 டிசம்பர் 12ம் தேதி எழுப்பப்பட்ட கேள்விக்கு மத்திய கலாச்சார, சுற்றுலா மற்றும் வடகிழக்கு பிராந்திய மேம்பாட்டுத் துறை அமைச்சர் திரு கிஷன்ரெட்டி அளித்துள்ள பதிலில் இவ்வாறு தெரிவிக்கப்பட்டுள்ளது.
சிறப்பு சேவைகள் மற்றும் கட்டுரைகள்
அரசியலமைப்பு சட்ட முகப்புரையின் கல்வெட்டு சென்னை வருமானவரித்துறை அலுவலகத்தில் இன்று திறக்கப்பட்டது
‘அரசியலமைப்பு தினத்தை’ யொட்டி நவம்பர் 26 அன்று இந்திய அரசியலமைப்புச் சட்டம் ஏற்றுக்கொள்ளப்பட்டதை நினைவுகூரும் வகையில், தமிழ் மற்றும் ஆங்கிலத்தில் அரசியலமைப்பின் முகப்புரையை சித்தரிக்கும் பலகை சென்னை நுங்கம்பாக்கத்தில் உள்ள வருமான வரி அலுவலக வளாகத்தில் திறக்கப்பட்டது. இதனை வருமான வரி முதன்மை தலைமை ஆணையர்  திரு. ரா. ரவிச்சந்திரன் திறந்துவைத்தார்.
இத்தினத்தை கொண்டாடும் விதத்தில் மற்றொரு நிகழ்வாக, சென்னை வருமானவரி அலுவலகத்தில் நடைபெற்ற நிகழ்வில் நீதியரசர் ஆர்.வி. ஈஸ்வர் தலைமை விருந்தினராக பங்கேற்று அரசியல் அமைப்புச் சட்டத்தின் சிறப்புக் கூறுகள் பற்றி உரையாற்றினார். இந்நிகழ்ச்சியில் வருமான வரித்துறை அதிகாரிகள் மற்றும் அலுவலர்கள் திரளாக கலந்து கொண்டனர்.
கூடுதல் வருமான வரி ஆணையர் ,  திரு அ. சசிகுமார் வெளியிட்ட செய்திக்குறிப்பில் இதனை தெரிவித்துள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
நுகர்வோர் பாதுகாப்புக்கான  விதிகள், 2021-ஐ மத்திய அரசு வெளியிட்டது
நுகர்வோர் பாதுகாப்பு சட்டம், 2019-ன் விதிகள் வழங்கியுள்ள அதிகாரங்களை பயன்படுத்தி நுகர்வோர் பாதுகாப்புக்கான  விதிகள், 2021-ஐ மத்திய அரசு வெளியிட்டுள்ளது.
நுகர்வோர் தகராறுகளைத் தீர்ப்பதற்காக மாவட்ட ஆணையங்கள், மாநில ஆணையங்கள் மற்றும் தேசிய ஆணையம் ஆகிய மூன்றடுக்கு முறையை நுகர்வோர் பாதுகாப்புச் சட்டம், 2019 செயல்படுத்துகிறது. நுகர்வோர் ஆணையத்தின் ஒவ்வொரு அடுக்கின் அதிகார வரம்பும் சட்டத்தில் குறிப்பிடப்பட்டுள்ளது.
தற்போதுள்ள சட்ட விதிகளின்படி, பரிசீலிக்கப்படும் பொருட்கள் அல்லது சேவைகளின் மதிப்பு ஒரு கோடி ரூபாய்க்கு மிகாமல் இருக்கும் புகார்களை விசாரிக்க மாவட்ட ஆணையங்களுக்கு அதிகாரம் உள்ளது.
பரிசீலனைக்குட்பட்ட பொருட்கள் அல்லது சேவைகளின் மதிப்பு 1 கோடி ரூபாய்க்கு மேல், ஆனால் 10 கோடி ரூபாய்க்கு மிகாமல் இருக்கும் புகார்களை விசாரிக்க மாநில ஆணையங்களுக்கு அதிகார வரம்பு உள்ளது.
ஆணையங்களின் புதிய அதிகார வரம்பு பின்வருமாறு இருக்கும்:
பரிசீலனைக்குட்பட்ட பொருட்கள் அல்லது சேவைகளின் மதிப்பு 50 லட்சம் ரூபாய்க்கு மிகாமல் இருக்கும் பட்சத்தில் புகார்களை விசாரிக்க மாவட்ட ஆணையங்களுக்கு அதிகாரம் உண்டு.
பரிசீலனைக்குட்பட்ட பொருட்கள் அல்லது சேவைகளின் மதிப்பு 50 லட்சம் ரூபாய்க்கு மேல் ஆனால் 2 கோடி ரூபாய்க்கு மிகாமல் இருக்கும் பட்சத்தில் புகார்களை விசாரிக்கும் அதிகார வரம்பை மாநில ஆணையங்கள் கொண்டிருக்கும்.
பரிசீலனைக்குட்பட்ட பொருட்கள் அல்லது சேவைகளின் மதிப்பு 2 கோடி ரூபாய்க்கு மேல் இருக்கும் புகார்களை விசாரிக்கும் அதிகார வரம்பை தேசிய ஆணையம் கொண்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786342
குடியரசுத் தலைவர் செயலகம்
மற்றவர்கள் ஆபத்தில் இருந்தால், ஒருவரால் பாதுகாப்பாக இருக்க முடியாது என்பதை உலகக்கு கற்றுக் கொடுத்துள்ளது கொவிட்-19 தொற்று: பட்டமளிப்பு விழாவில் குடியரசுத் தலைவர் ராம்நாத் கோவிந்த்
பெங்களூருவில் உள்ள ராஜீவ் காந்தி மருத்துவ பல்கலைக்கழகத்தின் 23வது பட்டமளிப்பு விழாவில், குடியரசுத் தலைவர் திரு ராம்நாத் கோவிந்த், இன்று கலந்து கொண்டு உரையாற்றினார்.
அப்போது அவர் பேசியதாவது:
இந்த நூற்றாண்டில் ஏற்பட்ட மிகப் பெரிய தொற்றான கொவிட் 19, பொது சுகாதாரத்தில் எதிர்பாராத நெருக்கடிகளை சந்திக்க நாம் எப்போதும் தயாராக இருக்க வேண்டும் என்பதை நமக்கு கற்றுக் கொடுத்துள்ளது என்று கூறினார்.
மற்றவர்கள் ஆபத்தில் இருக்கும் போது, ஒருவரால் மட்டும் பாதுகாப்பாக இருக்க முடியாது என்பதை கோவில் -19 உலகுக்கு கற்றுக் கொடுத்துள்ளது என்றும் அவர் கூறினார்.
கொவிட்-19 போன்ற சுகாதார நெருக்கடிகள் அரிதாக ஏற்படுவது போல் தோன்றினாலும், இது போன்ற சவால்களை சந்திக்க நாம் எப்போதும் தயாராக இருக்க வேண்டும் என விஞ்ஞானிகள் எச்சரித்துள்ளனர்.
இந்த உலகம் சரியான பாடத்தை கற்றுக் கொண்டுள்ளது என நம்புகிறேன். கொவிட் தொற்றுக்கு பிந்தைய உலகில், பொது சுகாதாரத்தில் உலகம் அதிக கவனம் செலுத்த வேண்டும்.
இந்த உன்னதமான மருத்துவ தொழிலில், உங்களின் பிரவேசம், மனித இனத்துக்கு சேவை செய்ய, எதிர்பாராத மற்றும் இதுவரை கண்டிராத வாய்ப்புகளை ஏற்படுத்தியுள்ளது.
இந்த வாய்ப்புகளை எப்படி சிறப்பாக பயன்படுத்திக் கொள்வது என்பது, உங்களைப் பொறுத்தது.
மத்திய நிதிநிலை அறிக்கையில், சுகாதாரம் மற்றும் மக்கள் நலன்கள், தற்சார்பு இந்தியாவின் 6 அம்ச தூண்களில் ஒன்று என குறிப்பிடப்பட்டுள்ளது.
நாட்டின் சகாதார கட்டமைப்பை ஊக்குவிக்க, அதில் அதிக முக்கியத்துவம் அளிக்கப்பட்டுள்ளது. உங்களின் தீவிர ஆதரவு மற்றும் பங்களிப்பால் மட்டுமே, நாட்டின் வளத்தை முழுமையாக பயன்படுத்த முடியும்.
நோய்த்தடுப்பு, நோய் கண்டுபிடிப்பு மற்றும் சிகிச்சை என அனைத்து நிலைகளிலும் இந்தியாவில் சுகாதார சேவை மாற்றத்திற்கு தயாராக உள்ளது.
சுகாதாரத் துறையில் எந்தவொரு நிறுவனமும் தனியாக சாதிக்க முடியாது. இத்துறையின் வளர்ச்சிக்கு அனைத்து தரப்பினரின் பங்களிப்பும் தேவை.
நோக்கம் மற்றும் செயல்பாட்டை இணைக்க, புதுமை கண்டுபிடிப்புகளை பயன்படுத்த வேண்டும்.
உலகில் உள்ள மிகப் பெரிய நிறுவனங்களில் ஒன்று, ராஜீவ் காந்தி மருத்துவப் பல்கலைக்கழகம்.
சுகாதார கல்வித் துறையில் பல புதுமை கண்டுபிடிப்புகளுக்கு இது வழிவகுத்துள்ளது. இந்த பல்கலைக்கழக தலைவர்களின் நீடித்த முயற்சிகளின் காரணமாக, ஆரம்பத்திலிருந்தே இந்நிறுவனம் உலகளாவிய நம்பிக்கையை பெற்றுள்ளது.
இவ்வாறு குடியரசுத் தலைவர் கூறினார்.
------
(Visitor Counter : 147
பாதுகாப்பு அமைச்சகம்
ஸ்வாவ்லம்பான்'  கடற்படையின் கண்டுபிடிப்புகள் மற்றும் உள்நாட்டு மயமாக்கல் நிறுவனத்தின் முதல் கருத்தரங்கம்
ஸ்வாவ்லம்பான்'  கடற்படை கண்டுபிடிப்புகள் மற்றும் உள்நாட்டு மயமாக்கல் நிறுவனத்தின் முதல் கருத்தரங்கம் 18 - 19 ஜூலை 2022 அன்று புதுதில்லியில் நடைபெற்றது. இந்த நிகழ்ச்சியில் மாண்புமிகு பிரதமர் திரு.நரேந்திர மோடி தலைமை விருந்தினராக பங்கேற்றார். பாதுகாப்புத்துறை அமைச்சர் மாண்புமிகு திரு.ராஜ்நாத் சிங் சிறப்பு விருந்தினராக கலந்து கொண்டார்.
இரண்டுநாள் கருத்தரங்கில், கடற்படை வீரர்கள், கல்வியாளர்கள், தொழில்துறையினர், கொள்கை வகுப்பவர்கள், சிந்தனையாளர்கள், மாணவர்கள் மற்றும் அரசு மூத்த அதிகாரிகள் கலந்து கொண்டனர். தலைமையகத்தின் பணியாளர்கள் மற்றும் கடற்படையின் மற்ற பிரிவுகளை சேர்ந்தவர்கள் இணையவழியில் பங்கேற்பதற்காக நாடு முழுவதும் ஏற்பாடுகள் செய்யப்பட்டிருந்தன.
காலையில் முதல் அமர்வு கடற்படை துணைத்தலைவர், மூத்த அதிகாரி வினீத் மாக்கர்ட்டியின் வரவேற்புரையுடன் தொடங்கியது. தொடர்ந்து பாதுகாப்பு செயலாளர் டாக்டர். அஜய் குமார் உரை நிகழ்த்தினார். கடற்படையின் துணைத்தலைவர் எஸ்.என். கோர்மேட் சிறப்புரையாற்றினார். இந்திய பாதுகாப்பு உற்பத்தியாளர்களின் சங்கத் தலைவர், தொழில்துறைக்கான அடுத்தக்கட்ட நகர்வுகள் குறித்து பேசினார். தொடக்க அமர்வில், புரிந்துணர்வு ஒப்பந்தங்கள் மேற்கொள்ளப்பட்டதுடன், இந்திய கடற்படை தொழில் கூட்டமைப்பின் கையேடு வெளியிடப்பட்டது.
முதல்நாள் அமர்வில், குறிப்பிட்ட நான்கு கருப்பொருள்கள் குறித்து விவாதங்கள் நடைபெற்றன. புதுமை குறித்த அமர்வில், இந்தியக் கடற்படை தொழில்நுட்பத்தை மேம்படுத்துவதில் தொழில்துறை, கல்வித்துறை, கொள்கை வகுப்பாளர்கள் ஆகியோரின் பங்கு குறித்து விவாதிக்கப்பட்டது. கடற்படை கண்டுபிடிப்புகள் மற்றும் உள்நாட்டு மயமாக்கல் நிறுவனத்தின் இதுவரையிலான சாதனைகள் மற்றும் முன்னேற்றத்துக்கான வழி குறித்து ஆலோசிக்கப்பட்டது. கடற்படை ஆயுதங்களை அடிப்படையாக கொண்ட இரண்டாவது அமர்வு, இத்துறையில் சுயசார்பை அடைவதில், இந்திய தொழில்துறையைப் பயன்படுத்திக் கொள்வதற்காக வழிகள் குறித்து ஆலோசனை செய்யப்பட்டது. விமானப் போக்குவரத்தை மையமாகக் கொண்ட மூன்றாவது அமர்வில், விமானப் போக்குவரத்துத் துறையின் எதிர்காலம் குறித்து விவாதிக்கப்பட்டது. இறுதி அமர்வு, பாதுகாப்புத் துறையில் உள்நாட்டு உற்பத்தியை அதிகரிப்பது குறித்த வழிமுறைகள், சவால்கள் மற்றும் முன்னேற்றம் தொடர்பாக விவாதிக்கப்பட்டது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1842970
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கண்காணிப்பு விழிப்புணர்வு வாரம் 2020
மத்திய கண்காணிப்பு ஆணையம் அக்டோபர் 27ஆம் தேதி முதல் நவம்பர் 2ஆம் தேதி வரை கண்காணிப்பு விழிப்புணர்வு வாரத்தைக் கடைப்பிடிக்கிறது. ஒவ்வொரு வருடமும் சர்தார் வல்லபாய் பட்டேல் பிறந்த நாளை  முன்னிட்டு இந்த வாரம் கடைபிடிக்கப்படுகிறது. குடிமக்களின் பங்களிப்புடன் நேர்மை மற்றும் நாணயத் தன்மையை இந்த மாநாடு உறுதி செய்கிறது.
'விழிப்பான இந்தியா, வளமான இந்தியா' என்னும் கருப்பொருளில், இந்த வருடம் அக்டோபர் 27ஆம் தேதி முதல் நவம்பர் 2ஆம் தேதி வரை கண்காணிப்பு விழிப்புணர்வு வாரம் கடைப்பிடிக்கப்படுகிறது.
மத்திய புலனாய்வுப் பிரிவு நடத்தும் லஞ்ச ஒழிப்பு மற்றும் ஊழல் தடுப்பு குறித்த தேசிய மாநாட்டை வரும் 27ம் தேதி மாலை 5 மணிக்கு பிரதமர் திரு நரேந்திர மோடி தொடங்கி வைக்கிறார். இந்த நிகழ்ச்சி மத்திய அரசு நிறுவனங்களில் கணினி மூலமாக நேரலையாக ஒளிபரப்பப்படும்.
அனைத்து நிறுவனங்களும் கொவிட்-19 முன்னெச்சரிக்கை வழிமுறைகளைக் கடைப்பிடித்து இந்த நிகழ்ச்சியில் கலந்து கொள்ளுமாறு கேட்டுக் கொள்ளப்படுகின்றன.
மேலும் மத்திய கண்காணிப்பு ஆணையம் வெளியிட்டுள்ள ஒருமைப்பாட்டு உறுதிமொழியை அனைத்து ஊழியர்களும் ஏற்கவேண்டும் என்றும், அந்த நிறுவனங்களுடன் தொடர்பில் உள்ள விற்பனையாளர்கள், ஒப்பந்ததாரர்கள் ஆகியோரும் இந்த உறுதிமொழியை ஏற்க வேண்டும் என்றும் தெரிவிக்கப்பட்டுள்ளது.
அனைத்து மத்திய அரசு அமைச்சகங்கள் மற்றும் நிறுவனங்களும் 'விழிப்பான இந்தியா, வளமான இந்தியா' இன்னும் கருப்பொருள் தொடர்பான நிகழ்ச்சிகளுக்கு நிறுவனங்களிலேயே ஏற்பாடு செய்யவும் கேட்டுக் கொள்ளப்படுகின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1667441
-----
(Visitor Counter : 707
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 167.47 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 167.47 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.83 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1795859
PIB Headquarters
வேலூர் உள்ள அஞ்சலக பாஸ்போர்ட் சேவை மையத்தில் சனிக்கிழமையன்று சிறப்பு பாஸ்போர்ட் முகாம்
பொது மக்களின் தேவையை நிறைவேற்றவும், சந்திப்பு நேரம் பெறுவதற்கான கால அவகாசம் நீட்டிக்கப்பட்டதன் காரணமாக, அடிக்கடி பயணம் செய்வோர் தங்களது விண்ணப்பங்களை சமர்ப்பிக்க ஏதுவாகவும், வரும் சனிக்கிழமை அன்று,  வேலூரில் உள்ள அஞ்சலக பாஸ்போர்ட் சேவை மையத்தில் சிறப்பு பாஸ்போர்ட் முகாமிற்கு சென்னையில் உள்ள மண்டல பாஸ்போர்ட் அலுவலகம், ஏற்பாடு செய்துள்ளது.
வேலூரில் உள்ள அஞ்சலக பாஸ்போர்ட் சேவை மையம், சனிக்கிழமை அன்று, பிற வழக்கமான வேலை நாளைப் போன்று செயல்படும், விண்ணப்பதாரர்களுக்கு ஒதுக்கீடு செய்யப்பட்ட நேரத்தின்படி விண்ணப்பங்கள் பெற்றுக் கொள்ளப்படும். இந்த முகாம் மூலம், சுமார் 75 விண்ணப்பதாரர்கள் பயனடைவார்கள் என எதிர்பார்க்கப்படுகிறது.
இந்த பாஸ்போர்ட் முகாமில் பங்கேற்க விரும்பும் அனைத்து விண்ணப்பதாரர்களும், ‘www.passportindia.gov.in’, என்ற அதிகாரபூர்வ இணையதளத்தில் ஆன்லைன் முறையில் பதிவு செய்து, விண்ணப்பப் பதிவு எண்  பெறுவதுடன், இணையதளம் மூலமாகவே கட்டணத்தையும் செலுத்தி, நேர்காணலுக்கு நேர ஒதுக்கீடு பெறலாம். இந்த முகாமில் பங்கேற்கும் விண்ணப்பதாரர்கள், தங்களது விண்ணப்பப் பதிவு எண்ணினைக் கொண்ட அச்சு நகலுடன், தேவையான அசல் சான்றிதழ்கள் மற்றும் சுய சான்றொப்பமிட்ட சான்றிதழ்களின் பிரதி ஒன்றையும் அஞ்சலக பாஸ்போர்ட் சேவை மையத்திற்கு எடுத்து வர வேண்டும். புதிய மற்றும் மீண்டும் வழங்கும் பாஸ்போர்ட் வகைகளுக்கான விண்ணப்பங்கள் மட்டுமே ஏற்றுக் கொள்ளப்படும்.
சனிக்கிழமை அன்று நடைபெற உள்ள முகாமில் பங்கேற்பதற்கான நேர ஒதுக்கீடு பற்றிய விவரங்கள், நவம்பர் 28, 2018  பிற்பகல் 2.30 மணிக்கு வெளியிடப்படும். முகாம் நாளன்று அவரவருக்கு ஒதுக்கப்பட்ட நேரத்தில் மட்டுமே விண்ணப்பங்கள் பெற்றுக் கொள்ளப்படும். நிறுத்தி வைக்கப்பட்ட மற்றும் மறுக்கப்பட்ட டோக்கன்கள், பெற வேண்டிய விண்ணப்பங்கள் மற்றும் இந்த முகாமின் போது ஏற்றுக் கொள்ளப்பட மாட்டாது.
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனத்தின் கலந்துரையாடல் நிகழ்ச்சி இன்று சென்னையில் நடைபெற்றது
இந்திய தர நிர்ணய அமைவனம் , சென்னை கிளை அலுவலகம்-I “வலுவூட்டப்பட்ட கண்ணாடி ஃபைபர் பிளாஸ்டிக்  பேனல் வகை உள் பயன்பாட்டிற்கான கதவு, ஷட்டர்கள் - இந்திய தரநியமம் 14856:2000” என்ற தலைப்பில், "மானக் மந்தன்” நிகழ்ச்சியை சென்னையில் இன்று 26 அக்டோபர் 2022 அன்று நடத்தியது.
GRP  என்பது விமானம் மற்றும் ராக்கெட் பாகங்கள் முதல் நுகர்வோர் சாதனங்கள் வரை பல்வேறு துறைகளில் பயன்படக்கூடிய ஒரு பொறியியல் பிளாஸ்டிக் கண்டுபிடிப்பாகும். இது முக்கியமாக கூரைகள் மற்றும் கதவுகளுக்கான கட்டுமானத்தில் பயன்படுத்தப்படுகிறது. தொழில்துறை கட்டிடக் கட்டமைப்புகளுக்கு நிலைத்தன்மை, ஆயுள் மற்றும் வலுவைச் சேர்ப்பதில் GRP பயனுள்ளதாக இருக்கும். GRP பொதுவாக அவற்றின் உறுதித்தன்மை மற்றும் வலிமைக்கு பெயர்பெற்றதாலும், பல்வேறு வடிவங்கள், மற்றும் அளவுகளில் மாற்றியமைக்கக்கூடிய பண்புகளைப் பெற்றிருக்கும் காரணங்களாலும் வணிக மற்றும் தொழில்துறை பயன்பாடுகளுக்கு சிறந்தவை. ஆனால் இந்த தர நியமம் 14856:2000 சிறப்பு கட்டிடங்களான பட்டறைகள், கேரேஜ்கள், குடோன்கள் போன்றவற்றிற்கான பெரிய அளவிலான கதவு ஷட்டர்களை உள்ளடக்காது..
தொழில்துறை மற்றும் வர்த்தக அமைப்புகள், வர்த்தக சபைகள், தொழில் சங்கங்கள், பொதுத்துறை நிறுவனங்கள் அல்லது அத்தகைய தயாரிப்புகளைப் பயன்படுத்தும் நிறுவனங்கள், அரசுத் துறைகள், ஒழுங்குமுறை அமைப்புகள், ஆய்வகங்கள், சிவில் சமூகக் குழுக்கள் மற்றும் கல்வியாளர்கள் , இந்த நிகழ்வுக்கு அழைக்கப்பட்டிருந்தனர். மூலப்பொருள் தேவைகள் முதல் சோதனை வரை தரநிலையின் விவரக்குறிப்புகள் விவாதிக்கப்பட்டன. பெறப்பட்ட கருத்துக்கள் தரநியமத்தின் முன்னேற்றத்திற்காக பயன்படுத்தப்படும்.
நிகழ்ச்சியின் சிறப்பு விருந்தினராக, சிப்பெட்-ன் முதன்மை மேலாளர் டாக்டர் சையத் அமானுல்லா தனது தொடக்க உரையை நிகழ்த்தினார்.திருமதி.G.பவானி, விஞ்ஞானி, இயக்குனர் மற்றும் தலைவர்  நிகழ்ச்சியில் வரவேற்புரையாற்றி நிகழ்ச்சியின் நோக்கங்கள் பற்றி விளக்கினார். டாக்டர்.சீபாய், விஞ்ஞானி-சி & ஸ்ரீ டி.பானு கிரண், விஞ்ஞானி-பி, சென்னை கிளை அலுவலகம்-I, BIS தொழில்நுட்ப கலந்துரையாடல் நிகழ்வுகளை நடத்தினர். நன்றியுரையுடன் மானக் மந்தன் நிகழ்ச்சி நிறைவடைந்தது.
இத்தகவலை துணை இயக்குனர்  திரு.எச்.அஜய் கன்னா தெரிவித்துள்ளார்.
இளைஞர் நலன் மற்றும் விளையாட்டு அமைச்சகம்
வெளிநாட்டு மற்றும் இந்தியப் பயிற்சியாளர்களுக்கு நான்காண்டு காலத்திற்கான ஒப்பந்தங்கள்: திரு கிரண் ரிஜிஜு:.
2024, 2028 ஆண்டுகளில் நடைபெறவுள்ள ஒலிம்பிக் போட்டிகளில் அரசு கவனம் செலுத்தி வருகிறது. ஒலிம்பிக் போட்டிகளில் பங்கேற்கும் விளையாட்டு வீரர்களுக்கு தொடர்ச்சியான பயிற்சி, ஒரே பயிற்சியாளரிடமிருந்து கிடைப்பதை உறுதி செய்யவும் அதன் மூலம் அவர்களது செயல் திறன் அதிகரிக்கவும், இந்திய மற்றும் வெளிநாட்டுப் பயிற்சியாளர்களுக்கு ஒலிம்பிக் நடைபெறும் ஆண்டுகளையொட்டி நான்காண்டு காலத்திற்கான ஒப்பந்தங்கள் செய்து கொள்ளப்படும்.
இந்த முடிவு குறித்துப் பேசிய மத்திய இளைஞர் விவகாரம் மற்றும் விளையாட்டுத் துறைகளுக்கான அமைச்சர் திரு கிரண் ரிஜிஜு, “ஒரு நாட்டின் விளையாட்டுச் சுற்றுச்சூழலின் முதுகெலும்பு, அதன் பயிற்சியாளர்களே. நம்முடைய சிறந்த விளையாட்டு வீரர்களுக்கு சரியான பயிற்சி அளிப்பதை உறுதிசெய்வது; ஒலிம்பிக்ஸ் உட்பட அனைத்து முக்கியமான சர்வதேசப் போட்டிகளிலும் இந்தியாவிற்கான வெற்றி வாய்ப்பை அதிகரிக்கும்” என்று கூறினார் 2024, 2028 ஆண்டுகளில் நடைபெறவுள்ள ஒலிம்பிக் போட்டிகளுக்கு தயார் செய்வதற்காக நீண்டகாலத் திட்டத்தின் ஒரு பகுதியாக இந்த முடிவு மேற்கொள்ளப்பட்டுள்ளது. “இந்த முடிவினால் விளையாட்டு வீரர்கள் பயன்பெறுவார்கள் என்பதை நான் உறுதியாக நம்புகிறேன். பயிற்சியாளர்களுக்கான நான்காண்டு கால ஒப்பந்தங்கள் அவர்களின் செயல்பாட்டைப் பொறுத்தும், சம்பந்தப்பட்ட தேசிய விளையாட்டு கூட்டமைப்பின் NSF பரிந்துரையின் பேரிலும் வழங்கப்படும்.
அரசின் இந்த முடிவு குறித்துப் பேசிய, இந்திய ஒலிம்பிக் சங்கத் தலைவர் டாக்டர் நரீந்தர் துருவ் பாத்ரா “பயிற்சியாளர்களை அடிக்கடி மாற்றினால் பயிற்சியாளர்களும், விளையாட்டு வீரர்களும் ஒருவருக்கொருவர் புரிந்துகொண்டு இணக்கமாக செயல்படுவதை பலமுறை மாற்றிக்கொள்ள வேண்டியிருக்கும். இதனால் விளையாட்டு வீரர்களின் செயல்பாட்டுத் திறன் தடங்கலுக்குள்ளாகும். இந்த முடிவின் காரணமாக 2022 ஆம் ஆண்டு நடைபெறவுள்ள ஆசிய விளையாட்டுப் போட்டிகளில் நல்ல பலன்கள் கிடைக்கும் என்பது உறுதி”. என்றார். 2023 ஆம் ஆண்டில் உலக சாம்பியன் பட்டப் போட்டிகள் நடைபெற உள்ளன. 2024 ஆம் ஆண்டில் ஒலிம்பிக் போட்டிகள் நடைபெற உள்ளன. தொடர்ச்சியாக ஒரே பயிற்சியாளரிடம் பயிற்சி பெறுவதன் மூலம் விளையாட்டு வீரர்களின் செயல்திறன் நிச்சயமாக மேம்படும். இதனால் இந்தியாவிற்கு அதிகமான பதக்கங்கள் கிடைக்கும்.
இதற்கிடையே, டோக்கியோ 2020 ஒலிம்பிக் போட்டிகள் அடுத்த ஆண்டுக்கு ஒத்திவைக்கப்பட்டுள்ளது. தற்போதுள்ள அனைத்து வெளிநாட்டு பயிற்சியாளர்களுக்கும் ஒப்பந்த காலம் 30 செப்டம்பர் 2021 வரை நீடிக்கப்பட்டுள்ளது
பாதுகாப்பு அமைச்சகம்
கிழக்கு லடாக் பகுதியின் டெம்சோக் பகுதியில், சீன ராணுவ வீரரை பிடித்தது இந்திய ராணுவம்
எல்லை கட்டுப்பாட்டு பகுதியை கடந்து, கிழக்கு லடாக்கின் டெம்சோக் பகுதியில் இன்று நுழைந்த சீன ராணுவ வீரர் வாங் யா லாங் என்பவரை இந்திய ராணுவம் பிடித்தது.
மோசமான பருவ நிலையில் சிக்கி அவதிப்பட்ட அந்த சீன ராணுவ வீரருக்கு, இந்திய ராணுவத்தினர் மருத்துவ உதவி, ஆக்ஸிஜன் அளித்தனர். பின்னர் அவருக்கு உணவும், கடும் குளிரிலிருந்து காக்கும் உடையையும் இந்திய ராணுவத்தினர் வழங்கினர்.
இந்நிலையில், சீன ராணுவ வீரர் ஒருவரை காணவில்லை எனவும், அவரின் இருப்பிடம் கண்டுபிடிக்கப்பட்டால், தெரியப்படுத்தும்படியும் சீன ராணுவம் வேண்டுகோள் விடுத்துள்ளது.
ஏற்கனவே உள்ள ராணுவ நெறிமுறைகள் படி, அனைத்து நடைமுறைகளும் முடிந்தபின், அந்த சீன ராணுவ வீரர், சுசூல் - மோல்டோ சந்திப்பு பகுதியில் இந்திய ராணுவத்தினரால் ஒப்படைக்கப்படவுள்ளார்.
-----
(
பெருநிறுவனங்கள் விவகாரங்கள் அமைச்சகம்
நொடித்துப்போதல் மற்றும் திவாலாதலுக்கான இந்திய வாரியம்  கட்டுப்பாடுகள் 2016-இன் விதிமுறைகளில் திருத்தம்
நொடித்துப்போதல் மற்றும் திவாலாதலுக்கான இந்திய வாரியம், நொடித்துப்போதல் மற்றும் திவாலாதலுக்கான   கட்டுப்பாடுகள் 2016-இன் விதிமுறைகளில் திருத்தம் செய்து, ஜூலை 14ஆம் தேதி வெளியிட்டது.
பெரு நிறுவனங்களில் நொடித்துப் போதல் செயல்முறையில் ஒழுக்கம், வெளிப்படைத்தன்மை மற்றும் பொறுப்புடைமையை மேம்படுத்தும் வகையில் திருத்தம் மேற்கொள்ளப்பட்டுள்ளது.
a) பெருநிறுவன கடனாளர், நொடித்துப் போவதற்கு முன்பு நிறுவனத்தின் பெயர் அல்லது பதிவு செய்யப்பட்ட அலுவலக முகவரியை மாற்றி இருக்கலாம். புதிய பெயர் அல்லது பதிவு செய்யப்பட்ட அலுவலக முகவரியுடன் தொடர்பு கொள்வது பங்குதாரர்களுக்கு கடினமாக இருக்கக் கூடும். திருத்தி அமைக்கப்பட்டுள்ள விதிமுறைகளின்படி, திவாலான நிலையை தொழில் நிபுணர் ஆய்வு செய்து, நொடித்துப் போகும் நிலை தொடங்குவதற்கு இரண்டு ஆண்டுகளுக்கு முன்னர் இருந்த அனைத்து முன்னாள் பெயர்களையும் பதிவு செய்யப்பட்ட அலுவலக முகவரி/ முகவரிகளையும், தற்போதைய பெயர் மற்றும் பதிவு செய்யப்பட்ட அலுவலக முகவரி உள்ளிட்ட அனைத்து தகவல்களும் வெளியிடப்பட வேண்டும்.
b) இடைக்கால தீர்வுக்கான தொழில்சார் அல்லது தீர்வுக்கான நிபுணர் தமது பணிகளை நிறைவேற்றுவதில் உதவுவதற்காக பதிவு செய்த மதிப்பீட்டாளர்கள் உட்பட எந்த ஒரு நிபுணரையும் நியமிக்கலாம். திருத்தி அமைக்கப்பட்ட விதிகளின்படி அத்தகைய நிபுணரின் சேவைகள் தேவை என்றும் பெருநிறுவன கடனாளரிடம் அது போன்ற சேவைகள் கிடைக்காது என்றும் இடைக்கால தீர்வுக்கான வல்லுநர் அல்லது தீர்வுக்கான நிபுணர் கருதினால் பதிவு செய்த மதிப்பீட்டாளர்களைத் தவிர வேறு ஒரு தொழில்சார் நிபுணரையும் நியமிக்கலாம். இதுபோன்ற நியமனங்கள் வெளிப்படை தன்மை வாயிலாக மேற்கொள்ளப்பட வேண்டும்.
c) பெருநிறுவன கடனாளர், பொருள் தவிர்ப்பு பரிவர்த்தனைகள் அதாவது முன்னுரிமை பரிவர்த்தனைகள், குறிப்பிடப்படாத பரிவர்த்தனைகள், மோசடி வர்த்தகம் மற்றும் தவறான வர்த்தகம் வாயிலாக விண்ணப்பங்களை தாக்கல் செய்திருக்கிறார்களா என்பதை கண்டறிவது தீர்வுக்கான நிபுணரின் கடமை. பெருநிறுவன கடனாளியை மறுசீரமைப்பு அதற்கான சாத்தியத்தை அதிகரிக்கும் இத்தகைய பரிவர்த்தனைகளினால் இழந்த மதிப்பை திரும்பப் பெறுவது மட்டுமல்லாமல் பெருநிறுவன கடனாளரின் மன அழுத்தமும் குறைக்கப்படுகிறது. சிறப்பான கண்காணிப்பிற்காக தீர்வுகாண தொழில்சார் நிபுணர் வாரியத்தின் மின்னணு தளத்தில் தமது கருத்தைத் தெரிவிக்கும் வகையில் பெருநிறுவன நொடித்துப் போதல் தீர்வுக்கான செயல்முறை படிவம் 8-ஐ சமர்ப்பிக்குமாறு திருத்தப்பட்ட விதிமுறையில் தெரிவிக்கப்பட்டுள்ளது.
நேற்று வெளியிடப்பட்ட சுற்றறிக்கையில் இதன் வடிவமைப்பை வாரியம் குறிப்பிட்டுள்ளது. தற்போது நடைமுறையில் உள்ள ஒவ்வொரு பெருநிறுவன நொடித்துப் போதல் தீர்வக்கான செயல்முறை அல்லது ஜூலை 14,2021 அல்லது அதற்குப் பிறகு தொடங்கும் செயல் முறைகளுக்கு இந்த படிவம் பூர்த்தி செய்யப்பட வேண்டும்.
திருத்திமைக்கப்பட்ட கட்டுப்பாடுகள் ஜூலை 14, 2021 முதல் அமலுக்கு வரும். www.mca.gov.in, www.ibbi.gov.in ஆகிய இணையதளங்களிலும் இந்த கட்டுப்பாடுகள் வெளியிடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1737438
----
(Visitor Counter : 259